રાજકોટ । સ્પંદન ટ્રસ્ટના તબીબો અને મેડીકલ કોલેજના વિદ્યાર્થીઓ દ્વારા સેવાકીય પ્રવૃત્તિના ભાગરૂપે ટ્રસ્ટના પ્રમુખ ડો.પાર્થ ગોલના માર્ગદર્શન હેઠળ ઝૂંપડપટ્ટીના વિધાર્થીઓને મીઠાઇ વિતરણ કરાઇ હતી. બાળકોને કુલ 25 કિલો મીઠાઇ આપવામાં આવી હતી. નાનામવા રોડ, લક્ષ્મીનગર વિસ્તારમાં આવેલ ઝૂંપડપટ્ટીના બાળકોને મીઠાઇ અપાઈ હતી. ટ્રસ્ટના સભ્ય ડો.વૈશાલી મકવાણા, બ્રિજેશ યાદવ, નૌમી ગોંડલિયા, શિવાંગી માંડવિયા, ચિરાગ સોલંકી સહિતના સભ્યોએ ઉપરોક્ત સેવાકીય કાર્યમાં સહકાર આપ્યો હતો. સામાજિક અને લોકઉપયોગી આ સેવાકીય પ્રવૃત્તિ આગામી સમયમાં પણ કરવા માં આવશે તેમ જણાવાયું હતું.